30 ઓક્ટોબર 2006ના રોજ કંપની એક્ટ હેઠળ ડેડિકેટેડ ફ્રેડ કોરિડોર કોર્પોરેશન ઓફ ઈન્ડિયા લિમિટેડની સ્થાપના થઈ હતી. વર્ષ 2007-12ની પંચવર્ષીય યોજનામાં આ પરિયોજનાનો સમાવેશ થતો હતો. જેની હેઠળ વેસ્ટર્ન ડીએફસી અને ઈસ્ટર્ન ડીએફસી કુલ 3,360 કિ.મી લાંબો ફ્રેટ કોરિડોર (માલગાડીઓ માટે અલગ ટ્રેક) પ્રસ્તાવિત થયો હતો. ઈસ્ટર્ન ડીએફસી લુધિયાણા(પંજાબ)થી દાનકુની (પશ્ચિમ બંગાળ) સુધી 1,760 કિ.મી લાંબો કોરિડોર હશે. આ કોરિડોર પર હવે 100કિ.મી પ્રતિ કલાકની ઝડપથી 1.5 કિ.મી ડબલડેકર માલગાડી દોડશે.